***România a făcut pentru moldoveni mai mult decât multe “autorități vremelnice” moldovenești.***

În istoria modernă a Republicii Moldova, cetățenii de rând au putut asista, în calitate de actori activi, la numeroase perturbări politice și sociale. Totodată, cel mai sincer, devotat și necondiționat prieten și partener al cetățenilor Republicii Moldova, a fost, este și va rămâne - România (în pofida unor acțiuni nu tocmai prietenoase ale “autorităților vremelnice” moldovenești, care la diverse perioade de timp au vărsat venin peste frații de peste Prut).

Peste un milion de cetățeni moldoveni și-au putut recăpăta cetățenia română, fapt ce le-a permis accesul la numeroase drepturi și libertăți. În calitate de cetățeni români, implicit ai Uniunii europene, au văzut cu ochii proprii ce înseamnă progres, stil european de viață și respect față de cetățean.

O importanță deosebită pentru cetățenii Republicii Moldova o au proiectele de interconectare, menite să le asigure accesul la resurse energetice, continuând cu renumita Autostradă a Unirii, inițiative care cu certitudine se vor materializa cu abrogarea roaming-ului dintre cele 2 maluri ale Prutului, pentru a asigura legături și mai strânse ale cetățenilor aceleiași națiuni române.

Cetățenii Republicii Moldova își exprimă gratitudinea pentru cele peste 1000 de școli, grădinițe și creșe reparate de statul Român, unde viitoarele generații au acces la condiții îmbunătățite, resimțind din vârstă fragedă grija fraților de peste Prut. Mai sunt din cei ce încă nu conștientizează sacrificiul făcut de autoritățile române, unde și astăzi un număr semnificativ de școli și grădinițe nu dispun de blocuri sanitare în clădire. În aceste condiții, autoritățile din România au continuat reparația grădinițelor și școlilor din Republica Moldova, fiind adesea supuși unui val de critici din partea cetățenilor români, care considera ca grija autoritatilor trebuie să fie prioritatile interne.

Chiar și în timpuri dificile, atunci când criza pandemică s-a accentuat, România a făcut un gest fără precedent, donând necondiționat cetățenilor Republicii Moldova, echipamente de protecție și tratament. Medicii români s-au supus riscului pentru a salva cetățeni moldoveni.

România a fost alături de cetățenii Republicii Moldova, în momentele de cumpănă, bucurie, provocări și succese, la fel ca atunci când Republica Moldova în 2013 a fost numită “Istoria de succes” a Parteneriatului Estic. România întotdeauna a împărtășit Republicii Moldova cele mai bune practici, salutând succesul autorităților moldovenești, în procesul de apropiere de Uniunea Europeană.

În condițiile în care, în unele situații statul român a făcut mai mult pentru cetățenii Republicii Moldova, decât autoritățile centrale proprii, IDEP Moldova a dezvoltat un program destinat cetățenilor moldoveni, bazat pe cele mai bune practici de peste Prut. Vorbim de programul ECIPES, care ar putea fi realizat de către Comisia Europeană în beneficiul a 17% din populația Republicii Moldova(200 mii familii), 50% primării (500) și 2.000 tineri, cu vârste 8-35 ani. Acest concept de proiect, propus spre realizare Comisiei Europene, a fost discutat în Republica Moldova, România, Bruxelles si Strasbourg, cu cele mai importante instituții, iar opiniile acestora au fost incluse în varianta finală a conceptului1. Pentru acest program în perioada anilor 2021-2022 sunt necesare 40 milioane euro. Totodată, „autoritățile vremelnice ale Republicii Moldova” nu au îndeplinit condițiile acordului UE-RM pentru suport macro-financiar, fapt ce a dus la anularea alocării tranșei de 40 mil euro, destinate Republicii Moldova2.

Acest program a fost discutat cu mai mult de 60 de eurodeputați, în special din Delegația Română, care au susținut programul ECIPES pe parcursul ultimelor 15 luni. Pentru a dezbate acest concept de program, au fost organizate mai multe evenimente: o dezbatere în Parlamentul European urmată de o recepție, reuniuni și mese rotunde, devenite realitate prin implicarea eurodeputatului domnul Traian Băsescu, ex-Președintele României, care a fost si gazdă a acestui eveniment extraordinar - dezbaterea din Parlamentul european. Încrederea noastră în faptul că acest program este util, realizabil, necesar și solicitat de cetățenii Republicii Moldova, a venit și cu susținerea personalităților notorii pentru Republica Moldova și Parteneriatul Estic. Suportul mai multor eurodeputați este deosebit de important, pentru că tocmai ei reprezintă toti cetățenii europeni indiferent de naționalitate, ei fiind vocea popoarelor. Fiind un program destinat direct cetățenilor Republicii Moldova, ajutorul venit din partea reprezentanților aleși in legislativul cetățenilor UE reprezintă o validare a utilității, novației, eficienței și necesității programului.

IDEP Moldova, susținut de cei mai importanți eurodeputați români, a adresat o scrisoare președintelui României dl. Klaus Werner Iohannis, cerând-i acestuia sprijinul. Acest demers a fost făcut întrucât este bine-cunoscută notorietatea Excelenței Sale, atât in Romania cat si la nivel extern, domnia sa bucurându-se și în rândul cetățenilor români din Republica Moldova de un sprijin fără precedent, fapt demonstrat de ultimul scrutin prezidențial din România, unde a fost susținut de peste 96% de moldoveni. Sprijinul cerut de vocea civica domnului președinte ar consta în a adresa o solicitare autorităților din UE, pentru direcționarea celor 40 milioane euro destinate inițial gestiunii autorităților centrale ale Republicii Moldova (anulate de Bruxelles din cauza neasumării obligațiilor), către programul ECIPES, printr-o administrare europeană cu destinație direct către cetățenii Republicii Moldova. Avantajul implementării directe de către Comisia Europeană este legat de corectitudinea alocărilor si cheltuirii fondurilor, având uriașul potențial de a deveni o istorie de succes. Acest program propune managementul proiectelor direct de către Comisie, eventual cu susținerea sau prin intermediul României, prin utilizarea simplă a unei platforme online – eu4ecipes- care va avea și avantajul de a asigura contactul direct cu beneficiarii finali: cetățenii, primarii și tinerii din Republica Moldova. Gestiunea on-line va facilita obținerea suportului autorităților europene direct din Bruxelles în timp util

Ne-am adresat autorităților române, cu rugămintea de a susține acest demers al societății civile. Am solicitat respectuos analiza oportunității de a transmite în comun o scrisoare către conducerea Comisiei Europene, Consiliului European și Consiliului UE, cu scopul de a susține simplii cetățeni al Republicii Moldova, care în aceste timpuri de criză cauzate de pandemie, au devenit și victime ale unei secete severe care va compromite veniturile foarte modeste. Acest program, propune replicarea celor mai bune practici în aplicarea unor programe de succes din România: rabla electrocasnice, start-up nation și stimularea înfrățirilor dintre primăriile de pe ambele maluri ale Prutului. România mereu a fost avocatul cetățenilor Republicii Moldova, indiferent de guvernările de la Chișinău.

Datorită acestui program: oamenii vor avea Europa în propria casă (prin renovarea echipamentelor electrocasnice), în propria lor localitate (stimularea înfrățirilor MD-UE) și în propria afacere (afaceri ECO, tineri 18-35 ani). Dacă adaugam combinat și efectul potențial al accesului la o piață de desfacere preponderent UE (prin căi de comunicare europene, cum este Autostrada Târgu Mureș-Iași-Ungheni-Chișinău), atunci va avea loc veritabila cunoaștere, însușire și împărtășire a standardelor UE la nivel de cetățean.

Acest program este soluția prin care ajutorul european poate contribui la alinierea Republicii Moldova, în calitate de Stat Asociat cu UE, la cerințele Pactului Verde European: prin renovarea a 200.000 electrocasnice energo-eficiente, obținând reducerea consumului anual cu 40MW; sprijinim 2.000 afaceri ecologice; și demaram 500 proiecte „verzi” la nivel local.

Programul ECIPES își propune să sprijine trei categorii de beneficiari, din fondurile europene alocate Moldovei (2021-2022):

1. tinerii cu vârste între 18-35 de ani, pentru a-și lansa o afacere (finanțări de 5000 euro pentru domeniul serviciilor ; 15000 euro pentru producție- din care 12 000 de euro fiind destinate achiziționării echipamentelor sau utilajelor);

2. primăriile moldovenești, care sunt înfrățite cu primăriile din UE și care organizează cel puțin o activitate anuala comună cu acestea, pentru a susține financiar un proiect de dezvoltare locală a cărui valoare totală nu depășește 20 000 de euro, din care 10 000 de euro sa fie limita sprijinului financiar al UE;

3. cetățenii moldoveni, pentru a-i sprijini financiar in reînnoirea electrocasnicelor (frigider, mașină de spălat, TV) la nivel ecologizant A +++. Sprijinul prevede alocarea sumei de 100 de euro/cetățean, cu recuperarea echipamentelor uzate.

Toate aceste acțiuni susțin obiectivele UE, inclusiv acordul ecologic al UE.

Este cert că după această criza pandemică mulți cetățeni vor rămâne fără loc de muncă, IMM-urile vor fi afectate, municipalitățile și mai ales tinerii se vor confrunta cu provocări foarte mari. Astfel, programul poate contribui la eficientizarea efectului sumelor alocate în cadrul Parteneriatului Estic. IDEP Moldova a propus un program concret de susținere focusat pe cetățean, primărie și tineret- ca viitori antreprenori, prin care să se poată accesa simplu o platformă onlinș. Usurința utilizării acesteia este garantată de comunicarea cu autoritatea de finanțare a Comisiei, prin procedura modernă de autentificare cu semnătura electronică, prin posibilitatea formării și informării on-line și prin obținerea suportului tehnic al funcționarilor UE.

Programul ECIPES a parcurs mai multe procese de validare, fiind recunoscut pentru necesitatea și actualitatea conținutului sau:

* În cadrul a 60 de întrevederi cu parlamentari UE;
* În cadrul dezbaterilor organizate în Parlamentul European, cu participarea a peste 60 de invitați.
* La întrevederile și consultările cu Comisia Europeană, Comitetul Regiunilor Europene, organizațiile societății civile din Moldova și din UE, Think-Tank-uri din Moldova și din UE, Ambasadele Georgiei și Ucrainei din Bruxelles.
* Prin adresarea de întrebări scrise către Comisie, de către 3 eurodeputați pentru a explora aprobarea programului ECIPES.
* Prin înregistrarea VOX populi pentru susținerea programului ECIPES de eurodeputați din 3 grupuri parlamentare.
* În cadrul întrevederilor cu 10 deputați din Parlamentul Republicii Moldova.
* Prin intermediul a 11 eurodeputați din 6 tări diferite, care au înregistrat întrebări scrise către Comisia Europeană.
* În data de 10 iunie 2020, o scrisoare a fost semnată de 9 eurodeputați și a fost transmisă în atenția Comisiei Europene pentru validarea programului.
* În data de 22 iunie 2020, o scrisoare semnată de 5 deputați din Parlamentul Republicii Moldova a fost transmisă în atenția Comisiei Europene pentru validarea programului.
* În data de 1 iulie 2020, a fost transmisă o scrisoare către Germania, țară care preia președinția Consiliului Uniunii Europene. Scrisoarea a fost susținută de 2 eurodeputați din Germania și România, fiind adresată personal Cancelarului Germaniei, Dr. Angela Merkel.
* În data de 14 iulie 2020, a fost transmisă o scrisoare către Președintele Consiliului European, Charles Michel, pentru a cere respectuos aprobarea programului ECIPES. Scrisoarea a fost susținută de 4 eurodeputați din Polonia, Slovacia și România.
* În data de 24 iulie 2020, o scrisoare semnată de autorii programului ECIPES, Calestru Iurie și Gabriel Mărgineanu, a fost transmisă în atenția Comisiei Europene pentru a cere direcționarea fondurilor deja anulate pentru Republica Moldova, 40 mil euro, către categoriile de beneficiari ai programului ECIPES, fiind invitată Comisia Europeană să implementeze programul stabilit pentru perioada anilor 2021-2022.
* Prin consultarea autorităților publice locale- peste 150 de primari, reprezentând aproximativ 16% din numărul total în Moldova.
* Prin prezentarea programului ECIPES în instituții de învățământ din Moldova- in cadrul a 2 școli, colegii, școli profesionale și 2 universități.
* Prin prezentarea programului ECIPES cetățenilor simpli care vor fi beneficiari direcți pentru programul de renovare a echipamentelor de uz casnic.

Republica Moldova are nevoie de valorile europene, de sprijinul cetățenilor si instituțiilor europene. Romanii sunt partenerul de nădejde al nostru care pot și merită în continuare să fie elementul de bază pentru asigurarea dezvoltării societății Republicii Moldova pe parcursul integrării europene și susținere directă a cetățenilor, astfel încât aceste valori europene să fie resimțite și apreciate ferm de beneficiari.

1. <https://idep.md/new/2019/11/18/ecipes-program-concept/>

2.<https://ec.europa.eu/info/business-economy-euro/economic-and-fiscal-policy-coordination/international-economic-relations/enlargement-and-neighbouring-countries/neighbouring-countries-eu/neighbourhood-countries/moldova_en?fbclid=IwAR2ocBYG8A_ZB7G6hbdRCeSnIZz8ySpZD3VG9yVh_rYsFfYRFENRBBgw4oY>